મુંબઈમાં અને ગુજરાતમાં અનેક ઠેકાણે વરસાદે દેખા દઈ દીધી છે અને ભલું થશે તો ૧૧મીથી એટલે કે આવતીકાલથી મેઘરાજા સત્તાવાર રીતે પગરણ માંડી દેશે. પહેલા વરસાદમાં નહાવું કોને ન ગમે? પરસેવાથી લથબથ બે મહિના કાઢ્યા હોય ત્યારે પહેલો વરસાદ આવે ને ભીની માટીની સોડમ હવા લઈ આવે, ઠંડો પવન પણ મંદ મંદ વાતો હોય ત્યારે ખુશનુમા વાતાવરણ સર્જાઈ જાય છે. આ સ્નાન માત્ર મજા માટે જ નથી લેવાનું, આરોગ્યના ફાયદા માટે પણ લેવાનું છે. શું તમને ખબર છે કે કે તેનાથી તમારું સૌંદર્ય ઓર ખીલી ઊઠે છે?